Mestský futbalový štadión Bardejov

Mestský futbalový štadión Bardejov je futbalový štadión v slovenskom meste Bardejov. Je domácim štadiónom klubu Partizán Bardejov. V roku 2012 sa tu konalo finále Slovnaft Cupu.http://www.futbalsfz.sk/slovensko/slovensky-pohar/spravy/novinka/video-slovnaft-cup-premierovy-poharovy-triumf-ziliny-po-predlzeni.htm

Pred rekonštrukciou v roku 2015 sa okolo hracej plochy nachádzal 400-metrový atletický okruh.

 Charakteristika štadióna 
Štadión pred rekonštrukciou mal oválovitú tribúnu okolo celého ihriska. Medzi hľadiskom a ihriskom bola atletická dráha a zábradlie. Jediná zastrešená tribúna bola hlavná tribúna, ktorá mala aj najviac sedačiek. Na zvyšnom mieste obvodu atletickej dráhy bola nezastrešená tribúna s dvoma radmi sedačiek.

 Rekonštrukcia v roku 2015 
náhľad|Posledný zápas Partizána Bardejov pred rekonštrukciou
V roku 2013 vypísal Slovenský futbalový zväz výberové konanie na rekonštrukciu 16 štadiónov na Slovensku. Medzi nimi bol aj štadión v Bardejove. Mestské zastupiteľstvo v Bardejove 29. septembra 2013 rozhodlo o jeho vynovení.https://www.youtube.com/watch?v=nHHwN9JGqD8

Súťaž na stavbu vyhrala česká firma Metrostav, dodávateľom je firma z Bardejova Pamo - PM.https://www.youtube.com/watch?v=YRPit8mOqGc Po renovácii má štadión kapacitu na sedenie 3 435 miest. Zanikla 400 metrov dlhá atletická dráha.http://bardejov.korzar.sme.sk/c/7813593/obnova-bardejovskeho-futbaloveho-stanku-vytesni-atletiku.html

Termín dokončenia štadióna mal byť september 2016, čiže po začiatku novej sezóny, no to sa nepodarilo splniť. Práce sa spomalili, stavba sa trošku zastavila po tlakovej skúške na potrubí pre vyhrievanie trávnika. Aj keď bolo všetko správne, pri navážaní zeminy sa stal defekt, tlak klesol. Na začiatku júla sa začala siať tráva, zakorenenie trávy trvalo trochu dlhšie, ako pri položenom koberci. V marci 2017 došlo k dokončeniu rekonštrukcie štadióna.https://ahoj.tv/clanky/clanok/2020/prace-na-futbalovom-stadione-pred-prvym-zapasom-finisuju/

 Galéria 

 Referencie 

 Externé odkazy 
 partizanbj.sk 

Kategória:Futbalové štadióny na Slovensku
Kategória:Šport v Bardejove
Kategória:Stavby v Bardejove